****

**การประชุมวิชาการการค้าระหว่างประเทศและสุขภาพ ปี 2562**

**“การค้าระหว่างประเทศและสุขภาพของอาเซียน: แสวงจุดร่วมสู่การพัฒนาที่ยั่งยืน”**

**วันที่ 19-20 พฤศจิกายน พ.ศ. 2562**

## **ณ ห้องจามจุรีบอลรูม เมอเวนพิค บีดีเอ็มเอส เวลเนส รีสอร์ท กรุงเทพฯ**

**2 ถนนวิทยุ แขวงลุมพินี เขตปทุมวัน กรุงเทพมหานคร**

**ข้อมูลพื้นฐาน**

อาเซียน

สมาคมประชาชาติแห่งเอเชียตะวันออกเฉียงใต้ หรืออาเซียน (Association of Southeast Asian Nations: ASEAN) ก่อตั้งขึ้นเมื่อวันที่ 8 สิงหาคม 2510 โดยการลงนามในปฏิญญากรุงเทพ เพื่อส่งเสริมความร่วมมือด้านการเมือง เศรษฐกิจและสังคม ส่งเสริมสันติภาพและความมั่นคงของภูมิภาค ส่งเสริมความร่วมมือระหว่างอาเซียนกับประเทศอื่นๆ และองค์กรระหว่างประเทศ[[1]](#footnote-1)

ในการประชุมผู้นำอาเซียน ครั้งที่ 9 ระหว่างวันที่ 7-8 ตุลาคม 2546 ที่บาหลี ผู้นำอาเซียนได้ตอบสนองต่อการบรรลุวิสัยทัศน์อาเซียนเพิ่มเติม โดยได้ลงนามในปฏิญญาว่าด้วยความร่วมมืออาเซียน (Declaration of ASEAN Concord II หรือ Bali Concord II) เห็นชอบให้มีการจัดตั้ง ประชาคมอาเซียน (ASEAN Community) โดยประกอบด้วย 3 เสาหลัก (pillars) ได้แก่

1. ประชาคมความมั่นคงอาเซียน (ASEAN Security Community–ASC)
2. ประชาคมเศรษฐกิจอาเซียน (ASEAN Economic Community-AEC) และ
3. ประชาคมสังคม-วัฒนธรรมอาเซียน (ASEAN Socio-Cultural Community-ASCC)

และในการประชุมผู้นำอาเซียน ครั้งที่ 27 เมื่อเดือนพฤศจิกายน 2558 ผู้นำอาเซียนเห็นชอบต่อ ASEAN Community Vision 2025 เอกสาร Blueprint 2025 ของทั้ง 3 เสาหลัก

ปัจจุบันอาเซียนมีประเทศสมาชิก 10 ประเทศ มีพื้นที่รวม 4,435,570 ตารางกิโลเมตร มีประชากรประมาณ 590 ล้านคน มีระบบการเมืองการปกครองที่แตกต่างกัน ลักษณะภูมิประเทศทั้งที่อยู่ในแผ่นดินใหญ่ และประเทศหมู่เกาะ มีขนาดประชากรแตกต่างกันตั้งแต่น้อยกว่าหนึ่งล้านคน ถึงมากกว่า ๒๕๐ ล้านคน และมีความหลากหลายทางวัฒนธรรมและภาษา

อาเซียนและการค้าระหว่างประเทศ

ในปี 2535 อาเซียนได้ลงนามจัดตั้งเขตการค้าเสรีอาเซียน (ASEAN Free Trade Agreement – AFTA) เพื่อลดภาษีศุลกากรระหว่างกัน และหลังจาก AFTA อาเซียนได้ขยายความร่วมมือทางเศรษฐกิจทั้งเชิงลึกและเชิงกว้าง และมีความตกลงการค้าเสรีอื่นๆ เพิ่มมากขึ้นและ ได้จัดทำข้อตกลงเขตการค้าเสรีกับประเทศนอกภูมิภาค เช่น อาเซียน-ออสเตรเลีย-นิวซีแลนด์ อาเซียน-จีน อาเซียน-ญี่ปุ่น อาเซียน-เกาหลีใต้ อาเซียน-อินเดีย และอยู่ระหว่างการเจรจาความตกลงหุ้นส่วนทางเศรษฐกิจระดับภูมิภาค หรือ RCEP นอกจากนี้สมาชิกอาเซียนเป็นสมาชิกของความร่วมมือทางเศรษฐกิจอื่นๆ เช่น APEC, BIMSTEC ส่งผลให้อาเซียนมี GDP รวมในปี 2560 มากกว่า 2,800 ล้านล้านดอลลาร์สหรัฐ หรือประมาณร้อยละ 3.5 ของ Global GDP[[2]](#footnote-2) โดยมีประเทศญี่ปุ่น จีน สหภาพยุโรป สหรัฐอเมริกาเป็นประเทศคู่ค้าที่สำคัญ

การเปิดเสรีทางการค้าของอาเซียนทั้งภายในและภายนอกภูมิภาคส่งผลให้ประชาชนของภูมิภาคเข้าถึงสินค้าและบริการต่าง ๆ ได้สะดวกและง่ายมากยิ่งขึ้น แต่อย่างไรก็ดี เนื่องจากการค้าเสรีได้ผนวกรวมการบริการสุขภาพ การปกป้องทรัพย์สินทางปัญญา และประเด็นทางการค้าใหม่ๆ ซึ่งอาจจะส่งผลกระทบต่อสุขภาพของประชาชนอาเซียนและจำเป็นต้องศึกษาให้รอบด้านเพื่อเตรียมความพร้อมในการเพิ่มประโยชน์เชิงบวกและลดผลกระทบเชิงลบต่อด้านสุขภาพของภูมิภาคโดยรวม

ประกอบกับภูมิภาคอาเซียนเป็นจุดยุทธศาสตร์ทางการค้าและความมั่นคงที่สำคัญของโลกจะเห็นได้ว่ามหาอำนาจทางเศรษฐกิจของโลกพยายามที่จะมีบทบาทในภูมิภาคนี้เพื่อเพิ่มพูนผลประโยชน์ทางเศรษฐกิจและกำหนดวาระการเมืองระหว่างประเทศที่เอื้อประโยชน์ของประเทศตนและพันธมิตร สถานการณ์เหล่านี้ล้วนส่งผลกระทบต่ออาเซียนในทุกมิติอย่างหลีกเลี่ยงไม่ได้

โดยที่ประเทศไทยเป็นประธานอาเซียนในปี พ.ศ. ๒๕๖๒ และให้ความสำคัญกับการทำงานร่วมกันระหว่างประเทศสมาชิกเพื่อความยั่งยืนของภูมิภาค (Advancing partnership for sustainability) ดังนั้น เพื่อร่วมฉลองการเป็นประธานอาเซียนของไทย การประชุมวิชาการการค้าระหว่างประเทศและสุขภาพ ปี 2562 นี้จึงมุ่งเน้นการหารือประเด็นสำคัญของ ของการค้าระหว่างประเทศของอาเซียนที่เกี่ยวข้องกับสุขภาพของประชาชนในภูมิภาค รวมถึงสถานการณ์การค้าโลกที่จะอาจส่งผลกระทบที่สำคัญต่อภูมิภาคอาเซียนเพื่อจัดทำข้อเสนอแนะในการเตรียมความพร้อมรับมือต่อผลกระทบดังกล่าวและกำหนดมาตรการเพื่อปกป้องและสร้างเสริมสุขภาพของประชาชนในภูมิภาคที่ยั่งยืน

**ประเด็นที่ครอบคลุมในการประชุม**

1. การบรรยายพิเศษเรื่อง “Building ASEAN Community: Political economy of trade and health”
2. ภูมิทัศน์การค้าระหว่างประเทศและสุขภาพของภูมิภาคอาเซียน
3. การเปิดเสรีการค้า และผลต่อสุขภาพของประชาชนในภูมิภาคอาเซียน
4. สงครามการค้าโลกและผลกระทบต่อสุขภาพในภูมิภาคอาเซียน
5. หาจุดร่วมด้านการค้าระหว่างประเทศและสุขภาพในภูมิภาคอาเซียน
6. ประเด็นการศึกษาวิจัยที่สำคัญ

**วัตถุประสงค์ของการประชุม**

1. เพื่อแลกเปลี่ยนความรู้ และเพิ่มพูนความเข้าใจ เรื่องการค้าระหว่างประเทศและผลกระทบด้านสุขภาพและระบบสุขภาพในภูมิภาคอาเซียน
2. เพื่อสร้างเครือข่ายในการพัฒนาองค์ความรู้ และเสริมสร้างศักยภาพด้านการค้าระหว่างประเทศและสุขภาพ
3. เพื่อจัดทำข้อเสนอแนะเชิงนโยบายของประเทศไทย และของภูมิภาคที่ตอบสนองต่อสถานการณ์การค้าระหว่างประเทศและสุขภาพในโลกปัจจุบัน

**ผู้เข้าร่วมประชุม**

ประกอบด้วยกลุ่มเครือข่ายด้านการค้าระหว่างประเทศและหน่วยงานที่เกี่ยวข้องทั้งในและต่างประเทศ ประมาณ 150 คน

1. ผู้แทนจากหน่วยงานภาครัฐ
2. นักวิชาการ/ ผู้เชี่ยวชาญ
3. นักศึกษามหาวิทยาลัย
4. ผู้แทนภาคประชาสังคม
5. ผู้แทนภาคเอกชน
6. ผู้เชี่ยวชาญจากต่างประเทศ
7. ผู้แทนหน่วยงานที่เป็นแหล่งทุนของแผนงาน ITH
8. สื่อมวลชน
9. ผู้แทนจากประเทศสมาชิกอาเซียน
10. ผู้แทนสถานทูตของประเทศต่างๆ ในประเทศไทย
11. ผู้แทนจากรัฐสภา

**กำหนดประชุม** วันที่ 19-20 พฤศจิกายน 2562

**สถานที่** ห้องจามจุรีบอลรูม เมอเวนพิค บีดีเอ็มเอส เวลเนส รีสอร์ท กรุงเทพฯ

<https://www.movenpick.com/en/asia/thailand/bangkok/bdms-wellness-resort-bangkok/overview/>

**ภาษา** การประชุมเป็นระบบสองภาษา โดยมีล่ามแปลภาษาไทย-อังกฤษ พร้อมหูฟังให้บริการ

**ผลที่คาดว่าจะได้รับ**

1. องค์ความรู้และความตระหนัก เรื่องการค้าระหว่างประเทศและผลกระทบด้านสุขภาพและระบบสุขภาพในภูมิภาคอาเซียน
2. ข้อเสนอเชิงนโยบายที่ตอบสนองต่อสถานการณ์การค้าระหว่างประเทศและสุขภาพในโลกปัจจุบัน
3. เครือข่ายความร่วมมือการดำเนินงานด้านการค้าระหว่างประเทศและสุขภาพในภูมิภาคอาเซียน

**ผู้จัดการประชุม**

1. คณะกรรมการสนับสนุนการศึกษาและติดตามการเจรจาการค้าหว่างประเทศที่มีผลกระทบต่อสุขภาพและนโยบายสุขภาพ (คจคส)
2. แผนงานการพัฒนาศักยภาพด้านการค้าระหว่างประเทศและสุขภาพ (International Trade and Health Programme- ITH) มูลนิธิเพื่อการพัฒนานโยบายสุขภาพระหว่างประเทศ
3. ผู้ให้ทุนสนับสนุนแผนงาน ITH (กระทรวงสาธารณสุข องค์การอนามัยโลก สสส. สช. สปสช. สวรส.)

**กำหนดการประชุม**

**วันอังคารที่ 19 พฤศจิกายน 2562**

|  |  |
| --- | --- |
| 08.30-09.00 | ลงทะเบียน และชมนิทรรศการ |
| 09.00-09.10 | ๑๐ ปี คณะกรรมการสนับสนุนการศึกษาและติดตามการเจรจาการค้าระหว่างประเทศ ที่มีผลกระทบต่อสุขภาพและนโยบายสุขภาพ (คจคส) |
| 09.10-09.20 | **พิธีเปิดการประชุมวิชาการ**   * นายแพทย์แดเนียล เคอร์ทีซ ผู้แทนองค์การอนามัยโลกประจำประเทศไทย * นายแพทย์ศุภกิจ ศิริลักษณ์ รองปลัดกระทรวงสาธารณสุข * นายแพทย์ประทีป ธนกิจเจริญ เลขาธิการคณะกรรมการสุขภาพแห่งชาติ |
| 9.20-09.25 | ถ่ายภาพ (บนเวที) |
| 9.25-9.50  (25 นาที) | **การบรรยายพิเศษ**  โดย ดร. สุริยา จินดาวงษ์ อธิบดีกรมอาเซียน กระทรวงการต่างประเทศ |
| 09.50-11.00  (70 นาที) | **หัวข้อที่ 1: ภูมิทัศน์การค้าระหว่างประเทศและสุขภาพของภูมิภาคอาเซียน (Landscape of international trade and health in ASEAN)**  หัวข้อนี้เป็นการสร้างความเข้าใจภาพรวมสำหรับการประชุมครั้งนี้ โดยการแนะนำ ภูมิทัศน์การค้าระหว่างประเทศในภูมิภาคอาเซียน และผลกระทบที่สำคัญต่อสุขภาพ |
| **Lead speaker:**  Mr Tan Tai Hiong, Assistant Director, Market Integration Directorate, สำนักงานเลขานุการอาเซียน  **ผู้ร่วมอภิปราย (Panelist)**:   1. ผศ. ดร. ปิติ ศรีแสงนาม ผู้อำนวยการศูนย์เศรษฐกิจระหว่างประเทศ จุฬาลงกรณ์มหาวิทยาลัย 2. Professor Fukunari Kimura, Chief Economist, Economic Research Institute for ASEAN   **ผู้ดำเนินการอภิปราย**:  นายศุภกิจ วรศรีหิรัญ กรมเศรษฐกิจระหว่างประเทศ กระทรวงการต่างประเทศ |
| 11.00 – 11.15 | พักรับประทานอาหารว่าง |
| **หัวข้อที่ 2: การเปิดเสรีการค้า และผลต่อสุขภาพของประชาชนในภูมิภาคอาเซียน   (Trade liberalisation and health of people in ASEAN Region)** | |
| 11.15-12.30  (75 นาที) | **หัวข้อที่ 2.1 การเปิดเสรีการค้าบริการด้านสุขภาพ: การปรับปรุงการเข้าถึงการบริการที่เท่าเทียมในภูมิภาคอาเซียน (Liberalisation of trade in health services: Improving equitable accessibility in ASEAN)**  หัวข้อนี้จะกล่าวถึงการเข้าถึงบริการด้านสุขภาพที่เท่าเทียมในภูมิภาคอาเซียน ผ่านมุมมองการค้าในปัจจุบันและอนาคต การเพิ่มทางเลือกบริการสุขภาพสำหรับผู้ป่วยหรือผู้รับบริการ และมุมมองของการดำเนินการต่างๆ ในภูมิภาคอาเซียน และหารือเกี่ยวกับขอบเขตของการเปิดเสรีการค้าบริการด้านสุขภาพทั้งภายใต้กรอบและนอกกรอบการเจรจาที่จะช่วยปรับปรุงการเข้าถึงการดูแลสุขภาพของประชาชนในภูมิอาเซียน |
| **Lead speaker:**  Dr Matthias Helble, ธนาคารเพื่อการพัฒนาแห่งเอเชีย  **ผู้ร่วมอภิปราย (Panelist)**  1. Mr Tan Tai Hiong, Assistant Director, Market Integration Directorate,   สำนักเลขาธิการอาเซียน  2. ดร. นพ. ระพีพงศ์ สุพรรณไชยมาตย์, สำนักงานพัฒนานโยบายสุขภาพระหว่าง  ประเทศ (IHPP) กระทรวงสาธารณสุข  3. รศ.ดร.อาชนัน เกาะไพบูลย์ คณะเศรษฐศาสตร์ มหาวิทยาลัยธรรมศาสตร์  **ผู้ดำเนินการอภิปราย**:  นางสาวนุชจารี สมพงษ์ กรมเจรจาการค้าระหว่างประเทศ กระทรวงพาณิชย์ |
| 12.30-13.30 | รับประทานอาหารกลางวัน |
| 13.30-14.45  (75 นาที) | **หัวข้อที่ 2.2 การค้าผลิตภัณฑ์ที่เกี่ยวข้องกับสุขภาพ: ผลกระทบต่อสุขภาพในภูมิภาคอาเซียน (Trade in health- products: implications on health in ASEAN)**  หัวข้อนี้มีวัตถุประสงค์เพื่อการอภิปรายเกี่ยวกับการค้าผลิตภัณฑ์ที่เกี่ยวข้องกับสุขภาพ (เช่น ยา อุปกรณ์การแพทย์ อาหาร เครื่องดื่มแอลกอฮอล์ และยาสูบ) ที่มีผลกระทบต่อสุขภาพในภูมิภาคอาเซียน และมาตรการ / กฎระเบียบด้านสาธารณสุขที่เอื้อต่อการค้าหรือเป็นอุปสรรค์ทางการค้า |
| **Lead speaker**:  Professor Andrew Mitchell มหาวิทยาลัยเมลเบิร์น ออสเตรเลีย  **ผู้ร่วมอภิปราย (Panelist)**:   1. Mr. Roger Kampf องค์การการค้าโลก (สำนักงานใหญ่) 2. Ms Sanya Reid Smith, Third World Network   **ผู้ดำเนินการอภิปราย**:  น.ส.กรรณิการ์ กิจติเวชกุล กลุ่มศึกษาข้อตกลงเขตการค้าเสรีภาคประชาชน (FTA WATCH) |
| 15.45-15.00 | พักรับประทานอาหารว่าง |
| 15.00-16.15  (75 นาที) | **หัวข้อที่ 2.3 การค้าระหว่างประเทศและสิ่งแวดล้อม (International trade and environment)**  หัวข้อนี้มีวัตถุประสงค์เพื่ออภิปรายสถานการณ์ของการค้าระหว่างประเทศที่เกี่ยวข้องกับสิ่งแวดล้อมและความพยายามภายในภูมิภาคอาเซียน เพื่อสร้างความสมดุลระหว่างการเติบโตทางการค้า และการคุ้มครองสุขภาพด้านสิ่งแวดล้อม (เช่น การจัดการของเสียอย่างเหมาะสม) และจัดการกับวิกฤตสิ่งแวดล้อม โดยเฉพาะมลพิษหมอกควันข้ามแดน |

|  |  |
| --- | --- |
|  | **ผู้ร่วมอภิปราย (Panelist)**:  1. Ms. Elaine Garcia Lucero, National Coordinator of the EcoWaste Coalition,  ประเทศฟิลิปปินส์  2. นางสาวเพ็ญโฉม แซ่ตั้ง ผู้อำนวยการมูลนิธิบูรณะนิเวศ  3. Mr Gharat Nagara, Auriga, ประเทศอินโดนีเซีย  **ผู้ดำเนินการอภิปราย**:  Ms. Kakuko Nagatani-Yoshida, โครงการสิ่งแวดล้อมแห่งสหประชาชาติ (UNEP) |
| 16.15 -16.30 | สรุปประเด็นสำคัญของการหารือ สำหรับวันที่ 1 |

**วันพุธที่ 20 พฤศจิกายน 2562**

|  |  |
| --- | --- |
| 09.00-09.15 | Introduction to Day 2 |
| 09.15-10.30  (75 นาที) | **หัวข้อที่ 3 สงครามการค้าโลกและผลกระทบต่อสุขภาพในภูมิภาคอาเซียน (Global trade war: Implication for health in ASEAN)**  ภูมิภาคอาเซียนถือว่าเป็นพื้นที่ยุทธศาสตร์สำหรับการแข่งขันทางการค้าโดยเฉพาะระหว่างมหาอำนวจ เช่น สาธารณสรัฐประชาชนจีน และสหรัฐอเมริกา ความตึงเครียดทางการค้าระหว่างประเทศเหล่านี้ จะส่งผลกระทบต่อการค้า และสุขภาพในภูมิภาค ท่ามกลางสงครามการค้าโลก อาเซียนมีควรมีการดำเนินการภายใต้มุมมองด้านสุขภาพอย่างไร |
| **Lead speaker:**  นางสาวพิมพ์ชนก วอนขอพร  ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์  **ผู้ร่วมอภิปราย (Panelist)**:  1. ดร. อาร์ม ตั้งนิรันดร์ คณะนิติศาสตร์ จุฬาลงกรณ์มหาวิทยาลัย  2. Dr. Mia Mikic, ผู้อำนวยการฝ่ายการค้าการลงทุนและนวัตกรรม,   คณะกรรมการเศรษฐกิจและสังคมแห่งเอเชียและแปซิฟิก (UNESCAP)  3. Mr Kiyoshi Adachi, United National Conference on Trade and Development  (UNCTAD)  **ผู้ดำเนินการอภิปราย**:  ผศ. ดร. ปิติ ศรีแสงนาม คณะเศรษฐศาสตร์ จุฬาลงกรณ์มหาวิทยาลัย |
| 10.30-10.45 | พักรับประทานอาหารว่าง |

|  |  |
| --- | --- |
| 10.45-12.00  (75 นาที) | **หัวข้อที่ 4: หาจุดร่วมด้านการค้าระหว่างประเทศและสุขภาพในภูมิภาคอาเซียน (Seeking a common ground on international trade and health in ASEAN)**  หัวข้อนี้มีวัตถุประสงค์เพื่อปรึกษาหารือเกี่ยวกับวิสัยทัศน์ของประชาคมอาเซียน 2025 และ SDGs ในประเด็นควาเชื่อมโยงระหว่างการค้าและสุขภาพ และเพื่อปรึกษาหารือเกี่ยวกับจุดร่วมของการค้าระหว่างประเทศและสุขภาพในภูมิภาคอาเซียน โดยยกตัอย่างกรณีศึกษาความเชื่อมโยงของนโยบายการค้าและสุขภาพที่ดี (และไม่ดี) ในภูมิภาคอาเซียน |
| **Lead speaker:**  Dr Nima Asgari, Director, Asia Pacific Observatory on Health Systems and Policies  **ผู้ร่วมอภิปราย**:  1. นางสาวดวงทิพย์ โฉมปรางค์ ผู้อำนวยการสำนักความร่วมมือระหว่างประเทศ  สถาบันระหว่างประเทศเพื่อการค้าและการพัฒนา (องค์การมหาชน) (ITD)  2. นายวิทัต วัชโรบล กรมเจรจาการค้าระหว่างประเทศ กระทรวงพาณิชย์  3. Ms. Eva Novi Karina, Pembangunan Nasional Veteran University อินโดนีเซีย  **ผู้ดำเนินการอภิปราย**:  น.พ. วิวัฒน์ โรจนพิทยากร ผู้อำนวยการ Mahidol University Global Health (MUGH) |
| 12.00-13.00 | รับประทานอาหารกลางวัน |
| **13.00-14.15**  (75 นาที) | **หัวข้อที่ 5: ก้าวไปข้างหน้า: ประเด็นการศึกษาวิจัยที่สำคัญ (Moving forwards: Priority research topics)**  หัวข้อนี้มีวัตถุประสงค์เพื่อสร้างแนวทางหรือความร่วมมือด้านการค้าและสุขภาพระหว่างประเทศ เพื่อส่งเสริมการเชื่อมโยงนโยบายในภูมิภาคอาเซียน  รูปแบบการประชุม: การอภิปราย นำโดย Moderator (และผู้เข้าร่วมประชุมมีส่วนร่วม) |
| **ผู้ร่วมอภิปราย:**   1. Ms. Dang Thi Bich Thao, Senior researcher, Vietnam Institute for Economic and Policy Research ประเทศเวียดนาม 2. Dr Phyllida Travis   **ผู้ดำเนินการอภิปราย**:  Dr Liviu Verdrasco สำนักงานองค์การอนามัยโลกประจำประเทศไทย |
| 14.15-14.45 | **การบรรยายพิเศษ**  **หัวข้อ “Trade and health implication from global geo-political change”**  โดย ศาสตราจารย์ ดร ประภัสสร์ เทพชาตรี  คณะรัฐศาสตร์ มหาวิทยาลัยธรรมศาสตร์ |
| 14.45-15.00 | พักรับประทานอาหารว่าง |
| 15.00-15.30 | **SPECIAL SESSION: Question and Answer Session** |
| 15.30-15.45 | **สรุปประเด็นสำคัญจากการประชุมและข้อเสนอแนะเชิงนโยบาย**  โดย ฝ่ายเลขาคณะอนุกรรมการจัดการประชุมและทีมบันทึกรายงานการประชุม |
| 15.45-15.55 | **แนวทางการดำเนินการในอนาคต**  โดย นายแพทย์สุวิทย์ วิบุลผลประเสริฐ  ประธานคณะอนุกรรมการจัดการประชุมฯ |
| 15.55-16.00 | **ปิดการประชุม**  โดย นายแพทย์ประทีป ธนกิจเจริญ   เลขาธิการคณะกรรมการสุขภาพแห่งชาติ |
| 16.00  เป็นต้นไป | ผู้เข้าร่วมประชุมใช้โอกาสนี้ในการสร้างเครือข่ายตามอัธยาศัย |

รูปภาพประกอบด้วย สีดำ

คำอธิบายที่สร้างขึ้นโดยอัตโนมัติ

สำหรับข้อมูลเพิ่มเติมกรุณาติดต่อฝ่ายเลขาคณะอนุกรรมการจัดการประชุม:

แผนงานการพัฒนาศักยภาพด้านการค้าระหว่างประเทศและสุขภาพ (ITH),   
สำนักงานพัฒนานโยบายสุขภาพระหว่างประเทศ, กระทรวงสาธารณสุข

อีเมล์: [chaaim@ihpp.thaigov.net](mailto:chaaim@ihpp.thaigov.net) [mintar@ihpp.thaigov.net](mailto:mintar@ihpp.thaigov.net)

โทรศัพท์: (66-2) 590 2381 (66-2) 590 2398

<http://www.iththailand.net/events/ith-conference/142-ith-conference-2019.html>

1. http://www.mfa.go.th/asean/contents/files/other-20150407-154408-852678.pdf [↑](#footnote-ref-1)
2. http://www.mfa.go.th/asean/contents/files/other-20160523-100827-414674.pdf [↑](#footnote-ref-2)